שאלה: גדרי צניעות למעשה: הרב, אשמח אם הרב יענה ממש בפירוט ואף עם מקורות, משום שאני כבר כמה שנים מרגיש ממש מועקה גדולה עם הנושא הזה ואינני יודע היכן עובר הגבול. וכן אבקש לומר את הדעות שמקילות בעניין, כי הנושא הזה מאוד תוקע את עבודת ה שלי. 1."אין שואלים ב אישה כלל"- ידוע לי שהכוונה לשאילת שיש לה פן אינטמי. האם כשאני שואל מה בחורה ובאמת מתעניין האם הכל ר וכד זה אסור? כשאנחנו יודעים בצורה וודאית מה המקום של הקשר שלנו, בלי שום ענייני חיבה וכד. למשל, כמו חניכה שלי או קומונרית שהייתה בסניף וכו. זו התעניינות הדדית של אנשים שפעלו ביחד אך אין פה שום דבר לא צנוע. או אם אני יודע שחניכה כרגע במצב של משבר, האם מותר לשאול אותה מה קורה ולנסות לייעץ לה בעניין? 2. "לא ישחוק עמה ולא יקל ראש"- מהם הגדרים? כמו שהזכרתי ישנם כל מיני בנות שאני מכיר ומאוד מעריך, אך שני הצדדים יודעים שיאן שום קשר אינטימי או חיבה, אלא יחסי רעות. האם כל בדיחה או צחוק נחשבים שחוק?! אני מבין שהכוונה פה לשחוק שיכול להוביל אח"כ לפריצת גבולות. הרי גם באישתו נידה אמרו "לא ישחוק." אז זה לא הגיוני שהם מתנהלים חצי חודש בדיבור ענייני נטו. 3. ישנה בחורה שלפני שנתיים-שלוש היו קשרי ידידות שהיינו מדברים הרבה ומתייעצים אך ללא חיבה ודברים לא צנועים ח"ו. כיום הפחתנו את זה ויש יותר שמירה על מסגרת. האם זה אומר שכל דיבור שהוא התעניינות ומעבר ל"ענייני" ביותר הוא איסור מוחלט? חשוב להזכיר שוב שאין שום עניין של אינטמיות לא מצדי ולא מצדה, ומה גם שאני יוצא כרגע עם חברה הכי טובה שלה ואנחנו ממש בדרך לחתונה בע"ה. 4. לכאורה אין חלוקה בין גדרי הצניעות הללו (בעיקר של שחוק וכד ) בין סתם נשים מהעבודה סניף לבין בנות משפחה. אך זה נראה לי ממש חיים קפואים! משפחה רחבה לא אמורה להתנהל בשמחה וצחוק? אז כנראה אינני תופס נכון את ההגדרה של שחוק וקלות ראש. אני באמת מבקש לדעת את ההקלה הגדולה ביותר כי אינני מצליח להתמודד נפשית עם העניין. זה מגיע להרבה פעמים שאני מרגיש ממש כאבים בחזה כשאני חושב מה בדיוק הגדר או איפה בדיוק עובר הגבול וכד עד שממש יש לה לפעמים מחשבה לזרוק הכל, כי זה דרישות שאינן "אנושיות" לחיים שלי. אני לא רוצה כל הזמן לחיות בתחושה של מועקה, כי אם כך למה לי חיים. אך מצד שני אני לא יכול סתם לעבור על איסורים ולהתיר אותם לעצמי.
תשובה: : יש בך יראת שמים. וח"ו להעלות על דעתך שלא להיות שייך אל הקודש. אם הקודש נראה לך חונק את החיים סימן הוא או שאין לך ציורים נכונים ביחס לקודש שאו שאין לך ציורים נכונים ביחס לחיים. באופן כללי אתה צריך לדעת שהתקופה שאתה נמצא בה תקופת מעבר שמחד אתה מאד מפותח מבחינה אישית ויש לך קשרים ובודאי שיש לכל אחד מאיתנו צד בנפש שהמין הנשי מעורר בנו צדדים מיוחדים זו תקופה שיש בה קושי מיוחד. אתה במצב שאינו טבעי ולכן החיים הטבעיים והקודש נראים כמצרניים אחד לשני. נראה לי שלאחר שתתחתן הדברים יסתדרו יותר והקודים הטבעיים שבך יעזרו לך להבחין בין הטהור והקודש למה שלא. אם יש בך נפש חברותית ופשוטה שברור לך בצורה מאד ברורה שכל מה שאתה מאיר פנים לנשים הוא לא בגלל שהם נשים אלא אתה מאיר פנים לכולם ללא הרגשה מיוחדת שמלווה את הקשר והעדינות שיש בקשר עם נשים אז אינך צריך לחנוק את מאור הפנים שבך. גם בנוגע לצורך להתעניין בנעשה אצל האחר אם יש בך תחושה שאם לא תתענין יש בכך חוסר דרך ארץ אתה יכול להתעניין. איסור שאלת הכוונה שאת היוזם בצורה מיוחדת את שאלת ה אולם אם זה באופן מקרי אין בכך איסור. אם לחניכה שלך אתה יכול לעזור במקום שאין איש היה אתה מי שעוזר ומתעניין בה. בנוגע לשחוק וקלות ראש השחוק נעשה בכדי לייצר אקלים מיוחד של קשר וקרבה. הקלילות הוא פותחת לבבות. בבית משתמשים בקלות ראש ושחוק כדי לעורר את הצדדים הילדותיים והתמימים שלנו. זאת נעשה בזמן של היתר. בימי איסור אדם לא הולך בכבדות וללא חיוך על פניו. אולם אדם לא מנסה להתקרב לאישתו בדרך של שחוק וקלות ראש. 3. קשה מאד להבחין בין ידידות לקרוב הדעת. מה שאתה כותב שאתה יודע את הגבולות אני מקנא בך. הגבולות לא פשוטים. לא מדובר על כך שאתה תגיע למחשבות של להיות איתה בקשר גופני וכ'. אולם ידידות עם בחורה מסוימת היא עלולה לתת לנו מזון שהצד הנשי יכול להעניק לנו. אנו שואפים שכל הצדדים הנשיים שהקב,ה ברא תמצא רק באישה שאיתה תתחתן ולא תזקק לנשים אחרות אפילו בדברים הכי טפלים שנוגעים לכוח הנשי. לשם כך גדרי הצניעות עוזרים לנו שלא יתעוררו בנו המפגשים הנעימים האלו שמפגישים אותנו עם נשים שונות. נכן שיש בכך קושי. אולם הרווח בעוצמת החיבור שתהיה לך עם אישתך לעתיד שווה את כל הקושי בהתאפקות. 4. לא מדובר על חיים קפואים. אתה יכול להמשיך להתנהל בחיות וזרימה כפי הרגלך. אולם האיסור לא לנסות ליצור פתיחות מיוחדת עם אישה על ידי שחוק וקלות ראש עימה. חיות שלך בזרימה ללא חשש מנוכחות נשים בסביה זה ר. אולם שחוק וקלות ראש שמופנה לאישה מסוימת כאן יש גדרי צניעות. באופן כללי אני מבין שהנושא מאד מטריד אותך ואתה מתעסק בו רבות. חלק מהתשובה לעצמך שלא לחשוב שזה חלק כל כך מרכזי בעיסוק שלך. רוב התורה לא עוסקת בכך וגם אתה חייה את חייך בכל המישורים האחרים. תשתדל להוריד את המיקוד שבעיסוק בנושא זה. גם אם היה שיחה את בת אל תתפלפל האם היה ר או לא. לא התפלפלות עם חבריך וגם לא עם עצמך. קבל את הדברם כפי שפחות או יותר כתבתי ומכאן ולמעלה תהיה משוחרר מהתעסקות בנושא זה.